Nawu wa ta vuhaxi ku nga Broadcasting Act 1999, wu hlamusela vutirheli bya vuhaxi bya tiradiyo ta ndzhawu na matimba lamatsongo tani hi vuhaxi bya tiradiyo ta vaaka-miti, bya prayivhete, kumbe bya xichava lebyi humesaku matimba lama ya nga tluliku wati yin'we.
ku navisa mhaka ya 'access' tani hi mfanelo yo amukela vutivi ku katsa ku fikelela swinene eka swa maendlelo ya swa vuhaxi.
mfanelo ya ntshunxeko ya swa tinxaka to hambana hambana ta swa mahungu , ntshunxeko wo kuma no hangalasa vutivi na mianakanyo, ntshunxeko wa vuqambi bya swa vuxongi , na ntshunxeko wa swa akhademiki, na ntshunxeko wa swa rhiseche ya swa sayense loko swi langutisiwa ku sukela eka maendlelo ya swa mianakanyo yo hambana , mhaka ya ndzinganano i ya nkoka swinene eka endlelo ra leswaku ku va na fambiselo ra ndzinganano eka swa indastri ya vuhaxi hi ku khutaza leswaku ku va na ku pfumelela minhlangano na mabindzu lamantshwa ku sunguriwa eka maraka ya ta vuhaxi.
Vutirheli bya vuhaxi bya tiradiyo bya nxaviso bya matimba lamatsongo - vutirheli lebyi tirhaku eka mavhengele ya ti-mall/ tisenthara ta mavhengele, eka mavala ya mintlangu, eka mavala ya minkombiso na le ka ti-drive in movie theatres, kumbe eka vutirheli byin'wana lebyi va Nhlangano va nga vonaku byi fanerile.
Vutirheli bya vuhaxi bya tiradiyo ta tindzhawu ta vaaka-miti - vutirheli lebyi tirhaku ku haxa eka tindzhawu ta vadyuhari, ku hlanganisa tindzhawu ta vugandzeri, ku hlanganisa tindzhawu ta vugandzeri na tindzhawu ta vadyuhari, kumbe vutirheli byin'wana lebyi va Nhlangano va nga vonaku byi fanerile.
Hi timbirhi tilayisense ta vuhaxi bya tindzhawu ta vaaka-miti na vuhaxi bya matimba lamatsongo byi ta tirha malembe manharhu, kasi layisense ya vuhaxi bya matimba lamatsongo yi ta tirha masiku ya makume-nharhu.
Langutani frikhwensi leyi faneleke yo tirhisiwa eka matimba lamatsongo.
Kambelani ndzhawu ya laha ku faneleke ku va na xitici xa vuhaxi kona.
Sungulani ntlawa wa ntirho ku langutana na ntirho wa fambiselo ra xikombelo hi vito ra lava kondletelaku xiendleko.
ku hlengeleta tisignechara eka vaaka-miti ku tsala pulani ya bindzu ku sungula fambiselo ra ku hlawuriwa ka swirho swa Bodo.
Ku kombela fomo ya xikombelo xa vutirheli bya mfungho wa vuhangalasi bya vuhaxi.
Tatani fomo ya xikombelo hi ku printa, mi tirhisa maletere lamakulu.
Swikombelo leswi nga helelangiku swi ta tlheriseriwa eka muendli wa xikombelo na swona nhlangano a wu nga amukeli vutihlamuleri hi ku karhateka ka muendli wa xikombelo hi leswi.
Ku amukeriwa ka layisense swi nga teka tin'hweti timbirhi ku ya eka tinharhu.
Tifomo ta xikombelo ti ta va xiyenge xa tixeduli ta Gazete ya Mfumo.